Ħolm , Ħrejjef u frejjeġ . . . bċejjeċ kollha jinkitbu . . . Illum ma kellix Privat . Mort sal- Mużew , imma ma kellniex avolja kien miftuħ . Qaluli li Godwin weġġa' siequ u qiegħed l- isptar ! Lil dak imorru jinqalgħu l- problemi - qaddis tant dak ! Illum xtrajt cassette ta' siegħa u nofs biex nirrekordja nofs is- CD tal- Black Sabbath . Imma dan il- cassette beda jżaqżaq ġol- isterjo . Mort nixtri ieħor u erġajt irrekordjajtha . L- ieħor komplejtu bid- Deep Purple u bil- Led Zeppelin , u issa nbiegħu . Xi trid tagħmel ! Illum rajt l- Arsenal kontra s- Sampdoria . Rebħu l- Arsenal bil- penalties . Irrekordjajt Beverly Hills 90210 , għalkemm domt niġġieled mal- papà ! Dalgħodu rċivejt it- time table ta' l- O Levels : fil- 15 , fis- 16 u fis- 17 , Raħal Ġdid , fit- tlieta ta' wara nofs in- nhar . Diska tal- ġurnata : Sweet Leaf - Black Sabbath Folja oħra mid- Djajru Ħabib Ta' Tfajjel Ħalliem Ħin : " Il- ġebla li warrbu l- bennejja saret il- ġebla tax- xewka . " - Kristu ta' Nażaret , ( Mt 21 : 42 ) Id- drittijiet tal- materjal kollu li jidher f' dan il- blogg huma miżmumin mill- awtur . Il- persuni u s- sitwazzjonijiet kollha msemmijin f' dan id- djarju m' humiex immaġinarji . Madankollu l- ismijiet u l- laqmijiet huma mibdula . Il- fehmiet espressi f' dan il- blogg huma ta' l- awtur biss , u jirriflettu biss il- ħsibijiet tiegħu fiż- żmien li kitibhom . Għaldaqstant dawn m' għandhomx ikunu assoċjati mal- ħsibijiet tiegħu tal- mument . Lanqas m' għandhom ikunu assoċjati ma' xi għaqda , skola ta' ħsieb jew istituzzjoni li llum jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .